Spätburgunder Oberemmel Trocken 2017 | Willems-Willems
Forside » Vin & Mad » Vin til svinekød » Timianpølse m. æbler » Willems-Willems Spätburgunder Oberemmel Trocken 2017
Willems-Willems Spätburgunder Oberemmel Trocken 2017
Frisk, stringent, ribs- og timianduftende pinot noir fra Mosel-bifloden Saar.
Bedømmelse for Willems-Willems Spätburgunder Oberemmel Trocken 2017
Forvent ikke Bourgogne eller Bourgogneklon her!
Mosel-Spätburgunder (inklusiv bifloder) har sin helt egen stil. Frugten går her mere i retning af ribs og tranebær end solbær, hindbær og jordbær. Samtidig finder man ofte en lidt "grøn" stil, som man enten elsker eller udskriger som manglende modenhed (Ja, Parker - vi taler om dig!).
Det er med andre ord ikke vin for alle, men vores lille, lykkelige enklave forstår jo at nyde det - n'est-ce pas?
Dette tilfælde er, som man nok forstår, ingen undtagelse fra ovenstående (på trods af 18 måneder på franske barrique): Lys farve, duft af timian og ribs, smag af grus, sten, hostesaft og den slags.
Mange i Saar ville nok gøre vinen lidt mere venlig ved at give den et hint af restsødme, men hos Willemswillems er man kompromisløs, så her er intet af den slags (i praksis: 0,3 gr. restsukker pr. liter). Det er vin, som hænger i gummerne og river på den dér helt særlige måde.